**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2023 m. vasario 2 d. sprendimo Nr. B1-2 „Dėl Molėtų rajono savivaldybės 2023 metų biudžeto patvirtinimo“ pakeitimo**

2023 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos socialinės apsaugos ir darbo ministro 2023 m. vasario 10 d. įsakymu Nr. A1-95 „Dėl 2023 metų lėšų paskirstymo savivaldybėms bendruomeninei veiklai stiprinti patvirtinimo“, Lietuvos Respublikos socialinės apsaugos ir darbo ministro 2023 m. sausio 16 d. įsakymu Nr. A1-22 „Dėl Lietuvos Respublikos valstybės biudžeto lėšų, skirtų socialinių paslaugų šakos kolektyvinėje sutartyje nustatytiems įsipareigojimams įgyvendinti, paskirstymo savivaldybėms patvirtinimo“, Lietuvos Respublikos švietimo, mokslo ir sporto ministro 2023 m. vasario 21 d. įsakymu Nr. V-199 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“, Lietuvos Respublikos socialinės apsaugos ir darbo ministerijos kanclerio 2023 m. vasario 13 d. potvarkiu Nr. A3-17 „Dėl valstybės biudžeto lėšų kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti 2023 m. vasario mėnesį paskirstymo savivaldybių administracijoms“, Lietuvos Respublikos socialinės apsaugos ir darbo ministerijos kanclerio 2023 m. kovo 9 d. potvarkiu Nr. A3-36 „Dėl valstybės biudžeto lėšų kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti 2023 m. kovo mėnesį paskirstymo savivaldybių administracijoms“, akcinės bendrovės Lietuvos automobilių kelių direkcijos generalinio direktoriaus 2023 m. vasario 10 d. įsakymu Nr. VE-25 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2023 metams“ ir atsižvelgdama į Molėtų švietimo pagalbos tarnybos 2023 m. kovo 14 d. programų sąmatų tikslinimo pažymą Nr. SD-24 , Molėtų gimnazijos 2023 m. kovo 9 d. programų sąmatų tikslinimo pažymą Nr. F7-43, Molėtų socialinės paramos centro 2023 m. kovo 15 d. programų sąmatų tikslinimo pažymą Nr. BSŽ-32, Molėtų kultūros centro 2023 m. kovo 14 d. programų sąmatų tikslinimo pažymą Nr. F15-12, Molėtų menų mokyklos 2023 m. kovo 14 d. programų sąmatų tikslinimo pažymą Nr. F10-37, Molėtų progimnazijos 2023 m. kovo 20 d. programų sąmatų tikslinimo pažymą Nr. F16-10,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2023 m. vasario 2 d. sprendimą Nr. B1-2 „Dėl Molėtų rajono savivaldybės 2023 metų biudžeto patvirtinimo“ (toliau - Sprendimas):

1. Pakeisti Sprendimo 1 priedą „Molėtų rajono savivaldybės biudžeto pajamos 2023 m. (tūkst. Eur)“ ir jį išdėstyti nauja redakcija (pridedama).

2. Pakeisti Sprendimo 3 priedą „Molėtų rajono savivaldybės 2023 m. biudžeto asignavimai (tūkst. Eur)“ ir jį išdėstyti nauja redakcija (pridedama).

3. Pakeisti Sprendimo 5 priedą ,,Molėtų rajono savivaldybės 2023 m. biudžeto Savivaldybės administracijos asignavimų paskirstymas pagal išlaidų rūšis (tūkst. Eur)“ ir jį išdėstyti nauja redakcija (pridedama).

Savivaldybės meras